CELEX: 52013XG0614(02)
Language: da
Date: 2013-06-14 00:00:00
Title: Rådets konklusioner om godt ungdomsarbejdes bidrag til unges udvikling, trivsel og sociale inklusion

14.6.2013   
            
            
               DA
            
            
               Den Europæiske Unions Tidende
            
            
               C 168/5
            
         Rådets konklusioner om godt ungdomsarbejdes bidrag til unges udvikling, trivsel og sociale inklusion
   2013/C 168/03
   RÅDET OG REPRÆSENTANTERNE FOR MEDLEMSSTATERNES REGERINGER, FORSAMLET I RÅDET,
   SOM MINDER OM DEN POLITISKE BAGGRUND FOR DETTE SPØRGSMÅL, SÆRLIG
   
               1.
            
            
               det europæiske samarbejde på ungdomsområdet (1), der peger på trivsel og social inddragelse som to af de otte indsatsområder og fremhæver støtte til og udvikling af ungdomsarbejde som et tværsektorielt svar med henblik på at nå de overordnede mål for disse rammer, og som anbefaler større fokus på unges sociale inddragelse, sundhed og trivsel
            
         
               2.
            
            
               Kommissionens meddelelse om Europa 2020 som godkendt af Det Europæiske Råd, der anerkender ungdomsarbejdets rolle som udbyder af ikkeformelle læringsmuligheder for alle unge
            
         
               3.
            
            
               Rådets henstilling af 20. december 2012 om validering af ikkeformel og uformel læring (2)
               
            
         
               4.
            
            
               de fælles konklusioner fra EU's ungdomskonference under det irske formandskab den 11.-13. marts 2013 (3)
               
            
         SOM BYGGER VIDERE PÅ
   
               5.
            
            
               resolutionen vedtaget af Rådet og repræsentanterne for medlemsstaternes regeringer, forsamlet i Rådet, den 19. november 2010 om ungdomsarbejde, der opfordrer til større forståelse af og en styrket rolle for ungdomsarbejde, specifikt i forhold til fremme, støtte og udvikling af ungdomsarbejde på en række niveauer
            
         ERKENDER, AT
   
               6.
            
            
               unge bidrager aktivt til den sociale infrastruktur og til levende fællesskaber, både geografisk og interessemæssigt. Unge er en mangeartet og dynamisk befolkningsgruppe med forskellige realiteter, behov, krav og forhåbninger. Demografi, personlige forhold, diversitet, overgange og muligheder er spørgsmål, der har direkte indvirkning på og undertiden definerer unge mennesker. Ungdomspolitikken bør derfor afspejle og reagere på sådanne spørgsmål og både styrke alle unges muligheder og handlekraft og fremme lige muligheder for dem
            
         
               7.
            
            
               »ungdomsarbejde« er et bredt begreb, der dækker en bred vifte af aktiviteter af social, kulturel, uddannelsesmæssig eller politisk art, som organiseres af, med og for unge. I stigende grad omfatter sådanne aktiviteter også sport og tilbud til unge. Ungdomsarbejde hører under området uddannelse uden for skolemiljøet ligesom de specifikke fritidsaktiviteter, der forvaltes af professionelle eller frivillige ungdomsarbejdere og -ledere. Ungdomsarbejde er organiseret på forskellige måder (af organisationer anført af unge, organisationer for unge, uformelle grupper eller gennem ungdomstilbud og offentlige myndigheder). Det leveres i forskellige former og sammenhænge (f.eks. frit tilgængeligt, gruppebaseret, programbaseret, opsøgende og løsrevet) og gives form på lokalt, regionalt, nationalt og europæisk plan
            
         
               8.
            
            
               ungdomsarbejdet fokuserer på unges personlige og sociale udvikling og har en lang rækkevidde, som tager fat i og engagerer unge med udgangspunkt i deres behov og interesser og tager hensyn til deres omgivelser. En sådan dækning og rækkevidde supplerer andre politiske løsninger for unge, og derfor kan ungdomsarbejde tilbyde unge kontaktpunkter, tilknytning og fremgang
            
         
               9.
            
            
               social inklusion kræver en omfattende og tværsektoriel tilgang at tackle de mange forskellige facetter af marginalisering og udstødelse i samfundet
            
         
               10.
            
            
               ungdomsarbejde spiller en vigtig rolle med hensyn til at forebygge social udstødelse og styrke den sociale inklusion. Ungdomsarbejde tilbyder udviklingsmæssige rum og muligheder for alle unge og »bygger på ikkeformel og uformel læring (4) og på frivillig deltagelse (5)«
            
         
               11.
            
            
               et effektivt ungdomsarbejde og effektive ungdomsinitiativer søger at styrke unge og fremme deres aktive deltagelse i samfundet. Det giver dem kvalifikationer, kompetencer og erfaringer for livet og maksimerer derved de beskyttelsesfaktorer, der øger udviklingen, trivslen, uafhængigheden og den sociale inklusion af alle unge, også unge med færre muligheder
            
         
               12.
            
            
               godt ungdomsarbejde er en forpligtelse til løbende at sikre og forbedre optimalt ungdomsarbejde med hensyn til udbud og praksis for unge. Det drejer sig om ungdomsorganisationer, ungdomstilbud og ungdomsarbejdere, som samarbejder med relevante interessenter om at planlægge og levere aktiviteter og programmer, som er relevante og lydhøre over for de unges interesser, behov og erfaringer, og som er evidensinformerede og resultatfokuserede. Resultatet af godt ungdomsarbejde bør være, at unge får størst muligt udbytte af at deltage i ungdomsarbejde
            
         FINDER, AT
   
               13.
            
            
               social inklusion bør tilgodese og omfatte alle unge og de problemer, de står over for, med særlig vægt på unge med færre muligheder
               Ungdomsarbejdets potentiale til at bidrage til fastsatte politikmål, herunder social inklusion, kan optimeres yderligere gennem en kvalitetsfokuseret og evidensinformeret tilgang, der sætter unge i centrum for udformningen og leveringen af ungdomsarbejdstiltag. Denne tilgang understøtter unges deltagelse, udvikling og fremgang på en måde, der befæster deres stærke sider, øger deres modstandsdygtighed og kompetencer og anerkender deres potentiale til at opbygge personlig, fælles og social kapital. Godt ungdomsarbejde er et universelt tema, der er til gavn for unge, forbedrer det praktiske ungdomsarbejde og bidrager til bredere politikmål
               
                           a)
                        
                        
                           Ungdomsarbejde inddrager unge i en væsentlig udviklingsmæssig periode af deres liv og er derfor velegnet til at styrke unges (personlige, sociale, uddannelses-, erhvervs- og beskæftigelsesmæssige) udvikling samt deres trivsel og sociale inklusion
                        
                     
                           b)
                        
                        
                           Ungdomsarbejde byder på oplevelser og muligheder for alle unge og fungerer både som en frit tilgængelig aktivitet og som en målrettet støtte, der kan styrke unges kompetencer og samtidig tackle de hindringer, de støder på, og kan spille en særlig rolle for unge med færre muligheder og de unge, der ikke er i beskæftigelse eller under uddannelse
                        
                     
                           c)
                        
                        
                           Organiseringen af ungdomsarbejdet er forskelligartet. Denne rigdom og diversitet (sektormæssigt, organisatorisk og tematisk) bør anerkendes
                        
                     
                           d)
                        
                        
                           Ungdomsarbejde bør have en klart defineret plads i det sammenhængende hele, som uddannelse og livslang læring udgør, og spænde over områderne ikkeformel og uformel læring. Ungdomsarbejdets potentiale til at opfylde unges behov bør i den forbindelse anerkendes i endnu større udstrækning end nu, og ungdomsarbejdets rolle i opbygningen af et rummeligt samfund bør fremhæves
                        
                     
                           e)
                        
                        
                           En god evidensinformeret tilgang kan være et vigtigt redskab til at øge tilgængeligheden, synligheden, virkningen og effektiviteten af politikken og tiltagene på ungdomsarbejdsområdet
                        
                     
                           f)
                        
                        
                           Godt ungdomsarbejde kan omfatte passende vurderingssystemer baseret på selvevaluering eller peerevaluering og, hvor det er muligt, valideret gennem ekstern vurdering. Sådanne systemer bistår ungdomsarbejdsorganisationer, -programmer og -aktiviteter og kan forbedre den organisatoriske kapacitet og effektivitet og give offentligheden et klart billede af, hvad ungdomsarbejde tilbyder, og hvordan det virker
                        
                     
                           g)
                        
                        
                           Kvalitetssystemer sikrer, at unges stemme står centralt i udformningen og leveringen af ungdomsarbejde, og at organisationer, programmer og aktiviteter er afpasset og relevante for unges behov og ønsker
                        
                     
                           h)
                        
                        
                           Kvalitetssystemer bistår ungdomsarbejdere med at forbedre deres praksis og udvikling af kvalifikationer ved at skabe en struktur og plads til refleksion, dialog og handling
                        
                     
                           i)
                        
                        
                           Med sin vægt på personlig og social udvikling bidrager ungdomsarbejde til resultater inden for en række politikområder rettet mod unge, navnlig uddannelse, sundhed, beskæftigelse og deltagelse i kultur og sport. Ungdomsarbejdets særlige funktioner bør anerkendes, men der kan samtidig lægges større vægt på at indkredse, hvilket bidrag ungdomsarbejde kan yde til disse bredere politikområder
                        
                     
         UDPEGER FØLGENDE PRIORITETER FOR AT SIKRE OG STYRKE GODT UNGDOMSARBEJDE MED HENBLIK PÅ UNGES UDVIKLING, TRIVSEL OG SOCIALE INKLUSION
   
               14.
            
            
               Med henblik på at sikre, at ungdomsarbejde er relevant for og afpasset unges interesser såvel som deres behov, og for at optimere dets rolle med hensyn til at bidrage til unges udvikling, trivsel og sociale inklusion udpeges følgende prioriteter:
               
                           a)
                        
                        
                           Fremme ungdomsarbejdets plads som et supplement til det sammenhængende hele, som uddannelse og livslang læring udgør, med henblik på at give unge større erfaring og ruste dem til livet
                        
                     
                           b)
                        
                        
                           Støtte større overensstemmelse mellem politik (hvordan prioriteter fastsættes), udbud (hvordan organisationer, programmer og aktiviteter organiseres) og praksis (hvordan organisationer, programmer og aktiviteter leveres) på ungdomsområdet ved at lægge vægt på tættere samarbejde og udveksling af viden mellem aktørerne inden for politikudformning, forskning, praksis og ungdom for at sikre bedre koordinerede, evidensinformerede foranstaltninger inden for ungdomsarbejdet
                        
                     
                           c)
                        
                        
                           Fremme mekanismer, der sikrer, at ungdomsarbejdet er kvalitetsbaseret, resultatfokuseret og evidensinformeret
                        
                     
                           d)
                        
                        
                           Udvikle understøttende kvalitetsrammer, herunder evalueringsredskaber, til brug i ungdomsarbejdet som et middel til at maksimere virkningen for unges udvikling, trivsel og sociale inklusion. Sådanne rammer bør gennemføres, understøttes og formidles på passende vis og bør omfatte alle interessenter, herunder unge
                        
                     
                           e)
                        
                        
                           Arbejde for, at ungdomsarbejdsinitiativer (udbud og praksis) tager hensyn til de unges egne synspunkter og forhåbninger, og således tilvejebringe et inklusivt rum for unge til at udvikle sig og få handlekraft
                        
                     
                           f)
                        
                        
                           Under hensyntagen til den integritet, der er kendetegnende for ungdomsarbejde, og dets særlige virkning bestemme og anerkende de personlige, sociale og faglige kvalifikationer og kompetencer, der følger af de unges deltagelse i ungdomsarbejde for at synliggøre ungdomsarbejdets indvirkning på beslægtede politikområder og praktiske discipliner
                        
                     
         OPFORDRER MEDLEMSSTATERNE OG KOMMISSIONEN TIL INDEN FOR DERES RESPEKTIVE KOMPETENCEOMRÅDER OG I FULD OVERENSSTEMMELSE MED NÆRHEDSPRINCIPPET
   
               15.
            
            
               gennem den åbne koordinationsmetode at fremme en styrkelse af forbindelserne, både inden for politik og praksis, til ungdomsrelaterede områder såsom sundhed, uddannelse, beskæftigelse, kultur og sport
            
         
               16.
            
            
               inden for ungdomsarbejdstiltag og -praksis at fremme vægt på kvalitet og opnåelse af resultater af ungdomsarbejde, der bidrager til unges udvikling, trivsel og sociale inklusion
            
         
               17.
            
            
               at støtte større samarbejde mellem alle interessenter inden for ungdomsarbejde (især forskere, politiske beslutningstagere, civilsamfundsorganisationer, praktikere og unge) for at fastlægge virkningerne af godt ungdomsarbejde for de unge selv, ungdomssektoren og beslægtede politikområder, f.eks. gennem udvikling af dokumentation for virkningen af godt ungdomsarbejde og ved at lette og forbedre anerkendelsen og valideringen af ikkeformel og uformel læring på nationalt plan og EU-plan
            
         
               18.
            
            
               at tilskynde og støtte unge mennesker gennem uddannelse, civilsamfundet og gode ungdomsinitiativer til at deltage i det demokratiske liv og gøre brug af eksisterende og nye redskaber til at bidrage til den politiske udvikling og dermed styrke deres udvikling, trivsel og sociale inklusion
            
         
               19.
            
            
               gennem gode ungdomsarbejdsmuligheder og -programmer at fremme udvikling af erfaringer og kvalifikationer, herunder overførbare kvalifikationer for unge, og anerkendelse og validering af sådanne kvalifikationer og kompetencer
            
         
               20.
            
            
               at støtte ungdomssektoren med hensyn til at udvikle sine strukturer, arbejdsmetoder og kommunikationskanaler for at nå ud til flere unge, især dem med risiko for social udstødelse
            
         
               21.
            
            
               at stimulere og fremme frivilliges engagement i ungdomstilbud for at fremme diversitet og social inklusion og opbygge social kapital
            
         
               22.
            
            
               at fremme bidraget fra godt ungdomsarbejde ved at maksimere finansieringsmuligheder til støtte for effektivt ungdomsarbejde
            
         
               23.
            
            
               gennem de relevante programmer, platforme og faciliteter at tilskynde til europæisk og international udveksling af god praksis, uddannelse, tilegnelse af kvalifikationer og peerlæring i relation til ungdomsarbejde med fokus på kvalitet
            
         
               24.
            
            
               at oprette en tematisk ekspertgruppe, der skal undersøge kvalitetssystemer inden for ungdomsarbejde i EU-medlemsstaterne med henblik på at finde frem til, hvordan der kan udvikles fælles indikatorer eller fælles rammer. Den kommende undersøgelse fra Europa-Kommissionen vil være et bidrag til denne gruppes arbejde. Dette skal munde ud i en rapport med skitserede anbefalinger til forelæggelse for Gruppen vedrørende Ungdomsspørgsmål. Et udkast til mandat og foreslåede medlemskabskriterier for denne tematiske ekspertgruppe findes i bilaget
            
         OPFORDRER KOMMISSIONEN TIL AT
   
               25.
            
            
               søge at bygge videre på resultaterne af sin kommende undersøgelse om værdien af ungdomsarbejde med henblik på at finde frem til, hvilke initiativer der kræves for at fremme et godt og effektiv ungdomsarbejde
            
         
               26.
            
            
               tage hensyn til andre undersøgelser og initiativer på dette område. Udbrede resultaterne og udvikle læring til gavn for aktørerne inden for politikudformning, forskning, praksis og ungdom samt beslægtede politikområder
            
         
               27.
            
            
               overveje en egnet opfølgning af den kommende undersøgelse om værdien af ungdomsarbejde og resultatet fra den tematiske ekspertgruppe om godt ungdomsarbejde.
            
         
      (1)  Rådets resolution af 27. november 2009 om nye rammer for det europæiske samarbejde på ungdomsområdet (2010-2018) (EUT C 311 af 19.12.2009, s. 1) og den fælles rapport 2012 fra Rådet og Kommissionen om gennemførelse af nye rammer for det europæiske samarbejde på ungdomsområdet (EU-strategi for unge 2010-2018) (EUT C 394 af 20.12.2012, s. 5).
   
      (2)  EUT C 398 af 22.12.2012, s. 1.
   
      (3)  7808/13.
   
      (4)  Ikkeformel læring og uformel læring som defineret i Rådets henstilling af 20. december 2012 om validering af ikkeformel og uformel læring (EUT C 398 af 22.12.2012).
   
      (5)  Resolution vedtaget af Rådet og repræsentanterne for medlemsstaternes regeringer, forsamlet i Rådet, den 19. november 2010 om ungdomsarbejde, s. 3.
   
      BILAG
      
         Udkast til mandat og foreslåede medlemskabskriterier for den tematiske ekspertgruppe, der skal oprettes af EU-medlemsstaterne og Kommissionen
      
      
         Formål
      
      At undersøge kvalitetssystemer inden for ungdomsarbejde i EU-medlemsstaterne og finde frem til, hvordan der kan udvikles fælles indikatorer eller fælles rammer. Dette skal omfatte en illustration af, hvordan ungdomsarbejde udøves i praksis, samt af processen, resultatet og virkningerne heraf med henblik på unges engagement, udvikling og fremgang.
      
         Medlemskab
      
      
                  —
               
               
                  Medlemsstaternes deltagelse i denne tematiske ekspertgruppe vil være frivillig. Medlemsstater kan tilslutte sig til enhver tid.
               
            
                  —
               
               
                  Via Kommissionen udpeger medlemsstaterne personer med erfaringer og ekspertise inden for det tematiske område. De udpegede skal sikre, at de nationale myndigheder og andre relevante interessenter informeres om arbejdet i ekspertgruppen.
               
            
                  —
               
               
                  Ekspertgruppen kan indbyde yderligere udpegede personer til at deltage i gruppens møder efter behov.
               
            
                  —
               
               
                  Den tematiske ekspertgruppe kan også indbyde repræsentanter for interessenter på ungdomsområdet og repræsentanter fra tredjelande, som deltager i programmet Aktive Unge eller efterfølgende programmer, når gruppen finder det relevant.
               
            
         Arbejdsprocedurer
      
      
                  —
               
               
                  Den tematiske ekspertgruppes arbejde er opgavefokuseret og tidsbestemt (højst 18 måneder). Ekspertgruppen udarbejder et detaljeret mandat og et kortfattet arbejdsprogram med målbare og realistiske resultater.
               
            
                  —
               
               
                  På ekspertgruppens første møde udpeges der en formand og en medformand.
               
            
                  —
               
               
                  Alle møder holdes i Bruxelles; lejlighedsvis kan der dog efter ønske holdes møder i medlemsstaterne.
               
            
                  —
               
               
                  Kommissionen stiller ekspertise samt logistisk støtte og sekretariatsbistand til rådighed i forbindelse med ekspertgruppens oprettelse og løbende arbejde.
               
            
                  —
               
               
                  Ekspertgruppen orienterer regelmæssigt Gruppen vedrørende Ungdomsspørgsmål om arbejdets forløb.
               
            
                  —
               
               
                  Ekspertgruppen forelægger Gruppen vedrørende Ungdomsspørgsmål en afsluttende rapport med anbefalinger som input til udviklingen af politikudformningen og tilbuddene på ungdomsarbejdsområdet.